Des del grup socialista lamentem el doble llenguatge de CiU. Un doble llenguatge gràcies al qual CiU va criticar durament els viatges del President Montilla amb la companyia Vueling ja que considerava que perjudicava la imatge de la institució de la Presidència. En canvi, quan és el President Artur Mas qui publicita el fet d'anar en classe turista en lloc de viatjar en classe preferent, els representants de CiU parlen d'exercici de responsabilitat i austeritat en moments de crisi. Val a dir que les crítiques al President Montilla no només van venir de representants polítics de l'oposició, ja que aquests van comptar amb la col·laboració inestimable de destacats opinadors que avui ostenten un càrrec públic en el Govern "dels millors".